इराक में मारे गए 39 भारतीयों में 38 के शव भारत पहुंच चुके है। विदेश राज्य मंत्री जनरल वीके सिंह सोमवार को भारतीयों के अवशेष लेकर भारत लौटे जिसके बाद उनके परिवार अंतिम संस्कार कर रहे हैं। शवों के पहुंचने के बावजूद सभी के मन में एक ही बात आ रही है कि इन 39 भारतियों के साथ आखिर वहां क्या हुआ होगा। इन्ही सवालों के आधार पर एक अंगेजी अखबार ने 27 भारतियों में से 7 के डेथ सर्टीफिकेट देखे जिसमें खुलासा हुआ कि इनके साथ कितनी बर्बरता हुई। इनके सिर में गोलियां मारी गई।